Lars
Channel: Leana Varnas
Date: 2013-12-30

Lars Tyre Sørensen, 57 år, bestyrelsesformand for Syddjurs Musikforening, Koed

"Jeg sætter ting i gang"

Lars har altid holdt meget af musik. Dog blev han, som han selv beskriver det, aldrig den helt store musiker. Han dumpede faktisk lidt uforberedt ind i stillingen som bestyrelsesformand for musikforeningen, men har ikke fortrudt karrieren siden, da stillingen har drevet ham til mange spændende og lærerige oplevelser og opgaver. 
Han har i sin tid i musikforeningen arrangeret et væld af koncerter også ofte i samarbejde med mange kulturinstitutioner på Djurs. Bare i Koed forsamlingshus stabler de hvert år 15-20 koncerter på benene. 
I sin fritid har Lars renoveret på sin gamle gård, med det formål at lave friluftskoncerter i sin egen baghave. 
Når et projekt lykkes for Lars, handler det om, at give noget videre til andre. Han nyder, at se resultater af sine projekter og hvordan publikum til koncerterne går hjem med en følelse eller en tanke. Han holder meget af, når han kan mærke at han gør en forskel -- det er løn nok i sig selv.

Du kan læse mere om projektet på: http://www.facebook.com/lokaleheltesyddjurs